Отчетен доклад на

Настоятелството на НЧ „ Напредък-1869“ Шумен

за 2018 година

Уважаеми дами и господа,

Продължавайки възрожденскитетрадиции, читалище “ Напредък-1869“ отстоява името си и своето място в културното пространство на Шумен.

И през 2018 година читалището поддържаше тези традиции, но  търсеше и съвременни форми и подходи за утвърждаването си като притегателен културен център за шуменци в една динамична съвременна среда.

**В читалището през отчетния период репетираха и се изявяваха: ТФ Фамилия Европа”**

**( ирландски и други европейскитанци) ;**

 **Клуб ”Българка”(за автентични национални шевици), Вокална група”Херсонита”/ стари градски песни/, Вокална група „Шанс” Школа по пиано, Школа по цигулка,**

**Хор „ Планинскоехо”/ туристически и патриотични песни/, Вокална група „ Медени гласове”, Вокална група „ Рябинушка”, които през 2018 г. Участваха активно на национални и международни сцени.**

**2018 година е годината на отличията за всички състави и школи и може да кажем с гордост, че е прекрасна прелюдия към честването на 150-та годишнина на читалището, която ще бъде отпразнувана през 2019 г.**

Многобройни са спечелените награди, които са доказателство за всеотдайността и ентусиазма както на художествените ръководители, така и на всички участници. Да ги изброим

# Танцова формация „ Фамилия Европа”- отличия от

Международен танцов конкурс „ Дъга от таланти” гр . Пловдив – 2 **втори и 2 трети награди .**

Международен танцов конкурс в МАКЕДОНИЯ- **две ПЪРВИ места**

# Клуб „ Българка”

**Отличие** от Национален фестивал на българската шевица, гр. Белослав

Неоспорим успех през 2018 година за НЧ „ Напредък-1869”е реализирането на проекта**„ От богатството на фолклора черпим вдъхновение” / финансиран от фонд „ Култура” на община Варна/ в** партньорство с читалища от **гр. Варна**.

Идеята на проекта беше да се подобри достъпа на младите хора до култура, като предложи обмен на добри практики в сферата на традиционните изкуства, музика и танци.

# Вокална група „ Херсонита”

Международен фестивал „ Есенни шуменски вечери”- **поощрителна награда**

# Вокална група „ Рябинушка”

Международен фестивал „ Есенни шуменски вечери”- **втора награда**

# Вокална група” Медени гласове”

Национален фестивал на старата градска песен гр. Созопол**- второ място**

# Хор „Планинско ехо”

**Втора награда** от Национален фестивал „ Листопад на спомените” гр. Варна

**Отличия** от Национален песенен фестивал „ Песните на България” в гр. Калофер

Фестивал на възрожденската и патриотична песен в гр. Клисура .

# Школа по цигулка с ръководител Елисавета Маринова

**ПЪРВА нарада** от Деветнадесети детско- юношески международен фестивал гр. Варна за Евгени Чакъров

**Школа по пиано с ръководител Здравка Христова**

**Отличия от Национален клавирен конкурс „ Бъдещето на България” гр. Бургас**

Награда на музикалните педагози**-** първа възрастова група за Ерато Руменова

Награда на детското жури и Специална награда в пета възрастова група за Даниел Малев

**Вокална група „Шанс“ се представи успешно на Общинския и Областен преглед на художествена та самодейност.**

По традиция значима част от културния афиш на читалището са **художествените изложби**, които се експонират в галерийното пространство

* **„ Това съм аз“** –приложна изложба на Диана Манолова
* **„ Баба Марта бързала“-** изложба- базар на мартеници изработени от 7 жени, членове на ателие „ Хоби“
* Изложба на **Иван Иванов-живопис и на Страхил Давидов**- **дърворезба.**  За тази изложба можем да кажем, че бе прекрасна среща на двама творци от различни поколения. За Страхил това бе дебют, който го превърна в приятел и доброволец за нашето читалище.
* **„ Ровини**“- така бе озаглавена акварелната изложба на **Вълчо Вълчев**, родена от пътуването му до перлата на Адриатическото крайбрежие
* **„ Квилинг“- изложба на Женя Стефанова** и деца от Центъра за настаняване от семеен тип гр. Нови пазар
* **ИКОНИ- изложба на Димитър Димитров**. Благодарим сърдечно на г- н Димитров и за доброволния труд, който полага за благото на читалището.
* **Изложба на бижута-уникати. Автор Румяна Цекова от София**. Една специална изложба, която събра много овации и изпълни залата с красота и финес.
* „ **Български Възрожденци**“ – интарзии на Злати Матеев и Станка Матеева
* **Изложба- живопис** на Юсуф Мустафов
* **Есенно настроение**“-живопис на Алиса Торосян
* **Фотоизложба** на Георги Панайотов
* **Изложба**- фотография на Иван Иванов
* **„Зимна приказка**“- акварел. Автор Вълчо Вълчев
* **Коледна изложба“ Приложно изкуство и дърворезба“** на Албена Бозаджиева и Страхил Давидов

**В поредицата „ Литературна стряха“** бяха представени поети и музиканти. Най- емоционални и запомнящи се бяха Фамилната вечер **на семейство Великови,** която събра в едно пъстър букет от изкуства- поезия, музика, танци и гоблени.

**Стилиян Стоянов и Петко Петков** ни пренесоха в света на любовната лирика и неостаряващата музика с музикално- поетичния си спектакъл „ Жени и вино, вино и жени“. Проявата бе подпомогната от Елена Захариева.

**„ Откровения**“- така бе озаглавена творческата вечер на музикалния педагог **Дора Младенова** и представянето на едноименната й книга. Залата се оказа тясна, за да побере нейните почитатели и приятели. Водещ на вечерта бе Стилиян Стоянов

**Росица Чакърова** - млада шуменска поетеса, живееща в Лондон, избра читалище „ Напредък“, за да представи своята втора стихосбирка „Изпит по поезия“

Бяха организирани и три събития по повод **Националния ден на четенето** с ученици от Начално училище„ Илия. Р. Блъсков“ и Професионалната гимназия по облекло, хранене и химични технологии.

**Концертите и детските празници** Какво би било едно читалище без тях? Емоции, вълнения как ще се представим, суетене, сценична треска и накрая аплодисменти и чувство на удовлетвореност. Всичко това бе събрано в концертите на школите по пиано с музикални педагози Здравка Христова и Татяна Желева, на школата по цигулка с музикален педагог Елисавета Маринова, на Вокалната група„ Рябинушка „ и Вокалната група „ Херсонита“с диригент Анета Митева. Техните изяви са още по емоционални в творческо сътрудничество с Хоровете при НЧ „ Тодор Петков“и НЧ „ Уйлям Сароян“ , Пенсионерски клуб 7 и клуб „ Славяне” с председател Тамара Стилиянова

Детски празници и концерти бяха реализирани съвместно с ученици от НУ „ Ил. Р. Блъсков” СУ

„ П.Волов”, СУ „ Йоан Екзарх Български” и Трето ОУ „ Д. Благоев”

Честването на празниците на пчеларите Свети Харалампий и Свети Прокопий са традиция, която продължаваме съвместно със Съюза на пчеларите. Благодарим на Даниела Челебиева за организирането на изложенията на мед и пчелни продукти, за просветителската и дарителската й дейност с цел популяризиране на българският мед. На Карнавала на плодородието читалището беше наградено с 3 килограма мед, отново дарени от г-жа Челебиева.

**Хор „ Планинско ехо“,** **Вокална група „ Хан Аспарух“** и **Вокална група „ Медени гласове“** с диригент Наташа Христова и корепетитор Димитър Кукушков се изявяват на национални сцени, печелят отличия, но се отнасят с нужната отговорност и към тематичните си концерти на нашата сцена. По повод 140 години от Освобождението на Шумен и 142 години от Априлската епопея хор” Планинско ехо” и ВГ „ Хан Аспарух, заедно с децата от школата по цигулка и пиано сътвориха прекрасен концерт под надслов “Българийо, земя прекрасна“- посветен на 140 години от Освобождението на Шумен от османско робство. Поздравяваме г-жа Наташа Христова за идеята да съчетава в една концертна изява деца и възрастни. В концерта посветен на Международния ден на планините взе участие и хор „ Бодра песен“ под нейно диригентство.

**Сдружението на слепо- глухите** със организационен сътрудник Върбина Стайкова и през тази година продължиха своята активна дейност За тях читалището е място за социални контакти , за делова и празнична дейност. Според възможностите си се включваха в различни читалищни мероприятия и честване на бележити дати и годишнини .

През 2018 година с финансовата подкрепа на Община Шумен бяха проведени и важни **Национални културни събития**

# Националната среща „ Шумен бард” през месец юли. На сцената в градската градина се изявиха над 30 участници от различни краища на страната и чужбина. В началото фестивала започна под открито небе. След като заваля проливен дъжд изявите на участниците се пренесоха в сладкарница „ Мики“ . Тази година заедно с традиционните участници на шуменска сцена се изявиха и млади таланти от Велико Търново и Бургас.

#  Идеен вдъхновител на фестивала е Данчо Йорданов- Висоцки, който за съжаление на 7 .03. 2019 г напусна този свят. Поклон пред паметта му./ пауза/

#  „ Майстории”- първи национален панаир на занаятите Той се проведе през месец септември по идея на Надя Раденкова. Бяха представени атрактивни занаяти и техники-шекерджийство, дърворезба, фриволите, везба, плъст, пирография, плетене на вилка, плетене с царевична шума, рисувано стъкло,декупаж. Благодарим на всички участници и на гостенките ни от град Бяла, Велико Търново, село Илия Блъсково. Имаме желание да развиваме този панаир на занаятите и да го утвърждаваме като значимо културно събитие.

Читалището взе участие в **Карнавала на плодородието.** В карнавалното дефиле се представихме с танцовата композиция „ Ах, морето” дело на хореографа Пенка Великова. Участваха деца от ТФ „ Фамилия Европа” и Роберта балет.

**В кулинарната част на карнавала** се представихме с темата „ Сандвич? Защо пък не!”

Благодарим на всички, които с ентусиазъм представиха своите кулинарни изкушения. Благодарим специално на Димитринка Рачева, която бе неуморна и през двата дни на Карнавала и допринесе за доброто представяне на читалището. Участието в Карнавалното дефиле се реализира с финансовата подкрепа на Общински фонд „ Култура” след спечелен проект.

**На 140 години от Освобождението на Шумен бе посветен Националния конкурс за рисунка и литературно творчество. Той премина под мотото „ В край свободен аз живея”** Награждаването на участниците се проведе на 19 юли 2018 г. Бяха отличени участници от Шумен, с. Венец и гр. Смолян В раздел „ Литературно творчество“журито отличиАлександър Радев за есе и Ева Стоянова за стихотворение

**Библиотечната дейност** е неизменна част от цялостната дейност на читалището. Благодарим на библиотекарката Маня Микова, която с професионализма си и желанието си да предаде нов облик на библиотеката представяше на читателите нови книги, тематични кътове по повод бележити дати и годишнини, канеше ученици, успя да привлече нови читатели и дарители.

Благодарим сърдечно на дарителите Стефанка Димова, Страхил Давидов, Здравка Христова, Красимира Борисова, Илия Пенчев, Светлана Георгиева, Къна Бойчева и на авторите чиито книги бяха представени в поредицата „ Литературна стряха”

Със собствени средства бе закупен компютър за библиотеката**.**

**Благодарение на спечелен проект пред Министерството на културата по програма „ Българските библиотеки- съвременни центрове за четене и информираност” ,** библиотеката ни се сдоби с 117 броя книги- българска и чужда художествена литература.

През 2018 г. Читалищното настоятелство и проверителната комисия проведоха 7 съвместни заседания, на които бяха обсъждани текущи въпроси, проблеми свързани с дейността на читалището и необходимостта от цялостен ремонт на покрива, ремонт на канализацията и освежаване на камерните зали. За сега са подменени малък брой керемиди и уламата на покрива над голямата зала в резултат на писани докладни до община Шумен и многобройните разговори, които са водени от името на председателя и секретаря на читалището с началник отдел „ Култура” Десислава Златева и общинското предприятие в лицето на Стоян Стоянов и Недко Недев.

За съжаление проблема с цялостния ремонт на покрива вече доста години остава нерешен.

**Благодарим сърдечно на кмета Любомир Христов** за експедитивността с която се реагира на докладната за ремонт на прилежащото пространство към сградата на читалището. Подменени бяха тротоарните плочи, премахнати бяха ненужните телефонни кабинки, грозните метални къщички на Енерго- Про. Вида на градинката бе подобрен. Това се случи благодарение на неговата лична намеса и присъствие.

Уважаеми госпожи и господа, чухте отчетния доклад на Настоятелството за 2018 година.

Желанието на настоятелството е дейността на читалището да е наситена, да се дава възможност за изяви на национални и международни форуми на всички състави. Всеки да покаже това, което твори с много труд и любов и естествено да получи удовлетворение от стореното. Убедени сме, че това може да се случи , ако всеки милее за читалището и допринася с каквото може за неговото възвисяване. Нека го направим заедно, като първо дадем , а после искаме да ни се даде. Защото читалището е народно и сме длъжни да следваме заветите на основателите.

Благодаря Ви за вниманието!

|  |
| --- |
| **Народно читалище „Напредък-1869” Шумен**гр.Шумен, ул. Панайот Волов 2 ; тел. 054 862627 , 0886 80 70 71 e-mail: *napredaksh@abv.bg*ЗНАЧИМИ МЕРОПРИЯТИЯ през 2019 г. |
| **ДЕЙНОСТ** |
| ***Български традиционен празничен календар*** - лектории, концерти, тематични изложби и детски празници |
| ***Тематични вечери и годишнини*** |
| „ **Стъпки в миналото**“-**експозиция с книги от старопечатния фонд** |
| **„Достойни дела-заслужена почит“-вечер посветена на****180 години от рождението на Илия Р. Блъсков-основател на читалището /9 февруари/****150 години НЧ „ Напредък-1869“/ основано на 15 август 1869 г./- тържествен концерт месец октомври****„150 години будителство“- експозиция проследяваща историята на читалището, съвместно с Държавен архив Шумен** м. август и ноември**Издаване на сборник „150 години читалище „ Напредък “** |
| 3 март-Национален празник9 май- Ден на победата и Ден на Европа 2 юни-Ден на Ботев и загиналите за свободата на България6 септември- Съединението на България22 септември –Ден на независимостта1 ноември –Ден на будителите |
| Ден на незрящите - празник на Дружеството на слепоглухите |
|  |
|  |
| ***Изяви на формациите от читалището*** |
| Участие на ВГ ”Еделвайс” на фестивал в гр. Пловдив  |
| Участие на РОБЕРТА БАЛЕТ в спектакли –Варна и София |
| Музикални продукции на школите по пиано и цигулка. Участие в музикални конкурси в гр. Варна, гр. Бургас, гр. Шумен |
| Участие на ТФ “ Фамилия Европа“ в танцов конкурс гр. Горна ОряховицаУчастие на ТФ “ Фамилия Европа“ в международен танцов фестивал в гр. Русе Участие на ТФ „ Фамилия Европа“ в Международен танцов конкурс Хърватска  |
| Участие на ВГ „Медени гласове“ във фестивалите на старата градска песен гр. Обзор и гр.Созопол |
| Участие на ВГ „ШАНС“ на фестивал в гр. Обзор  |
| Участие на ВГ „Херсонита“ на фестивалите в гр.Попово  |
| Участие на ВГ „Рябинушка“ на фестивал в Попово и на руската и патриотична песен „ Альоша“гр. София |
| Клуб „Българка“ – участие във фестивал на шевицата в гр. Белослав, изложба във гр. В. ТърновоХор „ Планинско ехо“- участие във фестивалите в гр. Варна и Национален песенен празник „ Песните на България“ ХисаряВокална формация „ Хан Аспарух“- участие във фестивал в гр. Хисаря |
| Изложби в галерията на читалището-ежемесечни на творци от града и страната Ретроспективни изложби на картини от дарителския фонд на читалището  |
| ***Мероприятия организирани от читалището***  |
|  **Трети национален конкурс за рисунка „СТОРИХ ГО ЗА ОТЕЧЕСТВОТО“****Посветен на 150 години от създаването на НЧ „ Напредък-1869“** |
| **Поредица „ Литературна стряха“ – представяне книги на автори от страната** |
| **Поредица „ Поетични струни“-творчески вечери на поети и музиканти от страната** |
| **Инициативи посветени на 150-та годишнина на читалището- по отделен план**  |
| ***Библиотечна дейност - представяне на нова литература, витрини, кътове*** |